cyanic-selkie/wikianc huggingface dataset:
Progg
Musikalsk spenner progg-begrepet vidt, fra visesang og pop til psykedelia, hardrock og reggae. Blant markante representanter for sjangeren kan nevnes Peps Persson, Nationalteatern, Knutna Nävar, Motvind, Dan Berglund, Kebnekaise, Blå Tåget, Hoola Bandoola Band, Nynningen, Fria Proteatern og Jan Hammarlund. De fleste progg-utgivelsene kom på uavhengige selskaper, som Musiknätverket Waxholm, Silence, Musiklaget, Nacksving, Manifest, Proletärkultur. Politisk spenner proggen over det meste av den radikale venstresida, fra anarkister til kommunister og medlemmer av Sveriges kommunistiske parti. Denne politiseringen ledet til motsetninger innen musikkbevegelsen KFML och KFML(r) og de deler av musikkbevegelsen som var mer hippie-innfluert.
Royal Victorian Order
Norske innehavere
Kong Harald V er storkors av Victoriaordenen. Det var også kong Haakon VII og kong Olav V. Finn Lied er også innehaver av Victoriaordenen. Det var også Urban Børresen.
Progg
Progg-bevegelsen er først og fremst begrenset til Sverige, men den har også fått enkelte avløpere i andre land. Det danske bandet og kunstnerkollektivet Røde Mor regnes ofte som en del av samme bevegelse. Også såvidt ulike norske band som Undertakers Circus og Frosk regnes iblant til proggen.
Proggens storhetstid regnes å ha vært mellom 1969 og 1985. Men også i dag er det enkelte artister og grupper som iblant regnes til proggen. Blant disse er Lars Winnerbäck, Doktor Kosmos og Cirkus Mirimar. Gamle proggplater, især enkelte singler, går i dag for mange hundre kroner i bruktbutikker og på nettauksjoner.
Ella Hval
Ella Hval (tidligere Ella Signe Quist Kristoffersen; født 7. januar 1904 i Kristiania, død 17. desember 1994 i Stavanger) var en norsk skuespiller og instruktør som var ved Nationaltheatret i en årrekke.
Hval vokste opp i en arbeiderfamilie på Torshov i Kristiania og skildret oppvekstmiljøet i erindringsboken Jeg har alltid hatt vanskelig for å glemme fra 1979. Hun kom til teateret gjennom arbeiderbevegelsens amatørteatervirksomhet. Her møtte hun også sin første ektemann, dikteren Rudolf Nilsen. De ble gift i 1924, men Rudolf Nilsen døde av tuberkulose i 1929.
I 1932 debuterte hun på Chat Noir og ble samme år gift med legen Einar Hval. Etter å ha vært kabaretskuespiller i et par år var hun 1934–35 ved Nationaltheatret. Sitt gjennombrudd som skuespiller fikk hun imidlertid først på Den Nationale Scene i 1936. I 1940 ble hun igjen ansatt ved Nationaltheatret, hvor hun ble inntil hun ble pensjonert i 1974.
Ella Hval var formann i Norsk Skuespillerforbund 1951 – 61 og 1965 – 67, og hun spilte en viktig rolle i avtaleforhandlinger med teatrene og NRK.
Hun ble i 1973 utnevnt til ridder av 1. klasse av St. Olavs Orden, mottok Kongens fortjenstmedalje i gull og i 1977 Norsk kulturråds ærespris.
Bydelsutvalget i bydel Sagene vedtok 18. juni 2020 at plassen på baksiden av Sandaker senter skulle hete Ella Hvals plass.
AT&T
AT&T Inc. er det største telekommunikasjonsselskapet i USA. Selskapet har hovedkontor Dallas i Texas.
Det moderne AT&T ble dannet i 2005 da SBC Communications kjøpte sitt tidligere moderselskap, AT&T Corp., som var grunnlagt i 1885. Som ledd i fusjonen tok SBC det mer berømte navnet AT&T (opprinnelig en forkortelse for American Telephone and Telegraph).
I løpet av det meste av 1900-tallet hadde AT&T monopol på telefontjenester i USA. Selskapet begynte sin historie som American District Telegraph Company, grunnlagt i St. Louis i 1878. Etter å ha utvidet tjenestene til delstatene Arkansas, Kansas, Oklahoma og Texas, gjennom en serie fusjoner, ble selskapet endret til Southwestern Bell Telephone Company i 1920, som da var et datterselskap av American Telephone and Telegraph Company. Sistnevnte var en etterfølger av det opprinnelige Bell Telephone Company grunnlagt av Alexander Graham Bell i 1877. The American Bell Telephone Company dannet datterselskapet American Telephone and Telegraph Company (AT&T) i 1885. I 1899 ble AT&T morselskapet etter at American Bell Telephone Company solgte sine eiendeler til datterselskapet. Selskapet ble omdøpt til AT&T Corp. i 1994. Antitrustsøksmålet fra USA mot AT&T i 1982 resulterte i avhendelsen av AT&Ts («Ma Bell») lokale driftsdatterselskaper som ble gruppert i syv Regional Bell Operating Companies (RBOCs), ofte referert til som «Baby Bells», noe som resulterte i syv uavhengige selskaper.
I 2005 kjøpte SBC sitt tidligere morselskap AT&T Corp. og overtok dets merkevarebyggingen, med den sammenslåtte enheten som navngav seg selv AT&T Inc. og brukte sin historie, en versjon av sin ikoniske logo og aksjehandelssymbol som ble lansert 30. desember 2005. AT&T Inc. kjøpte BellSouth Corporation i 2006, det siste uavhengige Baby Bell-selskapet, og gjorde dets tidligere fellesforetaket Cingular Wireless (som hadde kjøpt AT&T Wireless i 2004) heleid og omdøpte det til AT&T Mobility. AT&T Inc. kjøpte også mediakonsernet WarnerMedia i 2016, med den foreslåtte fusjonen bekreftet 12. juni 2018 og målet om å gjøre AT&T til den største og kontrollerende aksjonæren i Time Warner og endre merkevaren (som logo og navn) det til WarnerMedia i 2018. Selskapet trakk senere sin eierandel i WarnerMedia i 2022 og fusjonerte det med Discovery, Inc. for å opprette Warner Bros. Discovery, og skapte avstand til sin medieavdeling.
The Highwaymen
The Highwaymen er en amerikansk supergruppe bestående av de veletablerte countryartistene Johnny Cash, Willie Nelson, Waylon Jennings og Kris Kristofferson som kom sammen første gang i 1985. Bandet var aktive på 1980-tallet og tidlig på 1990-tallet og spilte outlaw country, en musikalsk bevegelse og en undersjanger av country som kjennetegner en gruppe artister som ikke ville være del av Nashvilles miljø rundt «popcountry». Gruppen spilte inn plater og opptrådte inntil Johnny Cash og Waylon Jennings døde. Mellom 1985 og 1995, spilte gruppen inn tre album på større plateselskap som The Highwaymen: to på Columbia Records og et på Liberty Records. Foruten de fire offisielle medlemmene av gruppen, var det en artist til som var med på Highwaymen-innspillinger: Johnny Rodriguez, som bidro med spansk sang på låten «Deportee», en Woody Guthrie komposisjon fra albumet Highwayman.
De fire medlemmene i The Highwaymen deltok i en film sammen, filmen Stagecoach fra 1986. I 1990, gikk medlemmene i den 1950s-'60s folkemusikkgruppen med det samme navnet til rettssak mot The Highwaymen for bruken av det samme navnet, som var inspirert av en ballade som countrystjernen Jimmy Webb hadde spilt inn. Saken ble droppet da begge parter ble enige om at folkemusikkgruppen eide retten til navnet, men at den tidligere gruppen ville gi den nye supergruppen lisens til å bruke navnet. De to gruppene spilte sammen på en konsert i Hollywood i 1990.
Highwayman
Bandet ble stiftet 1985, og hadde ikke noe offisielt navn da de ga ut sine første to album på Columbia Records. De første albumet, nå kjent som Highwayman, er kreditert "Nelson, Jennings, Cash, Kristofferson". Singelen «Highwayman», en komposisjon av Jimmy Webb, ble en #1 country hit. Deres coverversjon av Guy Clark's «Desperados Waiting for a Train«» rakk opp til Topp 20. Album ble produsert av Chips Moman. Deres første singel ble gitt ut i 1985, og het «Highwayman». Den havnet på førsteplass på USAs countryliste, og seinere samme år gav de ut albumet med samme navn. Det inneholdt følgende låter:
Highwaymen 3 – The Road Goes On Forever
Highwaymen 3 – The Road Goes On Forever ble utgitt i 1995, og inneholdt disse låtene:
Highwaymen – Road Goes On Forever – 10th Anniversary Edition
For å markere tiårsdagen for deres første albumutgivelse, gav The Highwaymen ut albumet Highwaymen – Road Goes On Forever – 10th Anniversary Edition i 1995. Dette ble også det siste albumet The Highwaymen gav ut. De elleve første sangene på dette albumet var også på Highwaymen 3 – The Road Goes On Forever, hvorav navnet på jubileumsalbumet. Dette albumet inneholdt:
2003, en butikk-odyssé
«2003, en butikk-odyssé» er en norsk sang i talking blues stil som ble skrevet av Øystein Sunde og utgitt mars 1979 på Sundes musikkalbum Hærtata hørt. Sangen ble også gitt ut som A-side singel med det formål at den skulle kunne spilles på radio. Sunde valgte å legge inn en pipetone over ordet «balla» for å unngå å få sangen bannlyst av NRK. Som talking blues, stiller «2003, en butikk-odyssé» i samme sjanger som «Jaktprat» og «Oppfinnervise» og «Svigerfars motorsag».
Både tekst, noter og tilhørende tegning til «2003, en butikk-odyssé» ble publisert i notaboka Kjekkere å ha 2 i 1992
«2003, en butikk-odyssé» på samlealbum
En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill). Sunde synger og kompes kun av sitt eget gitarspill. Opptaket er fra januar 1982. På verbal-sporet «Vi kjøper bukse» som inntreffer før «2003, en butikk-odyssé», synser Sunde litt om bukse-moter.
Fylkesvei 264 (andre betydninger)
I Norge finnes fylkesvei 264 i de følgende fylkene:
Maxime Méderel
Maxime Méderel (født 19. september 1980 i Limoges) er en fransk landeveissyklist som avsluttet som profesjonelle karriere i Europcar.
Tradisjonelt grevskap (England)
Et tradisjonelt grevskap er i England en eldre administrativ enhet. Det er 39 slike grevskap, med noe forskjellig indre struktur og styreform. De kalles også historiske grevskap, og i lovmessig forstand refereres de gjerne til som geografiske grevskap eller old-grevskap.
De ble brukt som administrative enheter i flere århundrer, og ble dermed også viktige geografiske referanser. Selv om de etter reformen av Englands lokalstyre på slutten av 1800-tallet ikke lenger brukes i offisielle geografiske sammenhenger, er det fortsatt mange som refererer til dem, og flere av postverkets grenser følger de gamle grevskapene.
Opprettelsen av grevskapene startet i det 12. århundre, og de endelige grensene ble trukket i det 16. århundre.
I historieskrivning brukes navnene ofte, ettersom de refererer til de geografiske og administrative enhetene som eksisterte i perioden man skriver om. Det samme gjelder for slektsforskning, ettersom det ofte er enklere å følge slektens gang dersom man forholder seg til de gamle enhetene.
Grevskapene
Kartet viser ikke eksklaver med unntak av Furness (Lancashire) sør for Cumberland og Westmorland.
Monmouthshire ble tidligere oftest regnet som et engelsk grevskap, men er nå allment regnet som en del av Wales.
Nederlandsk mesterskap i friidrett innendørs 2015
Nederlandsk mesterskap i friidrett innendørs 2015 ble arrangert 21. og 22. februar 2015, i Omnisport Apeldoorn.
Stavhopper Femke Pluim forbedret sin egen nederlandske innendørsrekord fra 4,46 meter til 4,47 meter.
Fylkesvei 265 (andre betydninger)
I Norge finnes fylkesvei 265 i de følgende fylkene:
Bayerngas Norge
Bayerngas Norge AS er et olje- og gasselskap med virksomhet i flere land i Nord-Europa. Selskapet driver oppstrøms oljevirksomhet med lisenser på norsk-, dansk- og britisk kontinentalsokkel. Selskapet ble etablert i 2006 og eies av tyske-, østerrikske- og sveitsiske lokalmyndigheter. Hovedkontoret ligger på Lilleaker i Oslo og selskapet ledes av Arne Westeng. Selskapet hadde 90 ansatte fra 12 forskjellige land i 2013.
Eiere
Det er tilsammen fire aksjonærer i Bayerngas Norge AS. Bayerngas GmbH eier 31,5 % mens selskapets største aksjonær er SWM Gasbeteiligungs GmbH som eier 61,42 %. De resterende andelene av selskapet eies Swissgas og TIGAS-Erdgas Tirol som kontrollerer henholdsvis 3,33 % og 3,75 % av aksjene i selskapet. Disse selskapene er eiet av lokale myndigheter i Tyskland, Østerrike og Sveits.
Oppstrømsvirksomheten
Ved utgangen av 2013 hadde Bayerngas Norge 68 lisenser, hvorav 47 i Norge, 17 i UK og 4 i Danmark. Bayerngas Norge har 5 operatørskap i Norge og 1 operatørskap i England. Selskapet har ambisjoner om å delta i mellom fem og ti prøveboringer i året, fortrinnsvis i umodne områder. Gjennomsnittlig daglig produksjon er antatt å ligger på omkring 16 200 fat oljeekvivalenter, eller omkring 10 TWh. 11. august 2013 produserte selskapet for første gang mer enn 20 000 fat oljeekvivalenter på en dag.
Ambisjon og utvikling
Eierne av Bayerngas Norge har et uttalt mål om å sikre energiforsyning til sine eiere, og gjennom dette gjøre seg mindre avhengig av russisk gass. Etter oppstarten i 2006 har selskapet vokst gjennom kjøp av lisenser og selskaper, deriblant PA Resources Norge og Genesis Petroleum. Flere års arbeid ble i februar 2012 belønnet med operatørlisens på blokk 35/5, 8 i Nordsjøen. Selskapet vil fortsette å vokse gjennom tildeling av nye lisenser fra nasjonale myndigheter, så vel som oppkjøp av eksisterende lisenser fra andre oljeselskaper.
Majiang
Majiang (kinesisk: 麻江县 ; pinyin: Májiāng Xiàn) er et fylke i det autonome prefekturet Qiandongnan i provinsen Guizhou i Folkerepublikken Kina.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Loppebåt
Loppebåt (loppe eller loppa er også navn brukt på denne type båt) er en båttype som er en liten båt med liten v-bunn. Størrelsen varierer fra 9 til 14 fot. Skrogformen gjør at båten planer lett og har gode fartsegenskaper med liten motorkraft. På grunn av skrogformen er den lite egnet for bruk i grov sjø.
Eksempler
Eksempler på noen lopper er With 10–12 fot, GH 10–11 fot, Morgan 350, Steady, Hasle (Summer Fun), Fjord 13, Pioner 325, River 350, Theri 10 (Micro Fun) og Bever 350.
Gustav Aagaard
Gustav Aagaard var bror av forfatteren Oscar Aagaard (f. 1855).
Fylkesvei 266 (andre betydninger)
I Norge finnes fylkesvei 266 i de følgende fylkene:
Andrés Heinz
Andrés Heinz er en amerikansk manusforfatter.
Denudasjon
Denudasjon (fra latin; «blottlegging») er en samlebetegnelse på de prosessene som tærer bort og bryter ned jordoverflaten slik at høydene i terrenget reduseres og landskapene endres. Denudasjon omfatter både forvitring, erosjon og transport ved hjelp av rennende vann, isbreers bevegelser, vind, bølger og andre typer massebevegelse som skred og steinsprang.
Jordas indre krefter, som vulkanisme og platetektonikk, skaper ny jordskorpe og terrengrelieff, mens ytre krefter som denudasjon og sedimentasjon bryter ned og jevner ut relieffet.
Edílson
Edílson (født 17. september 1971) er en brasiliansk tidligere fotballspiller som blant annet spilte for Palmeiras.
Han ble tatt ut til VM i fotball 2002, der laget hans vant gull.
Franka Potente
Franka Potente (født 22. juli 1974 i Dülmen i Nordrhein-Westfalen) er en tysk skuespillerinne. Hennes italienske etternavn stammer fra hennes sicilianske tippoldefar. Hun opptrådte første gang i Nach Fünf im Urwald (1995), en tysk romantisk komedie, og fikk særlig anerkjennelse for sin hesblesende framføring i filmen Løp, Lola, løp! (originaltittel Lola rennt, 1998) hvor et heftig skinnende rødt hår ble filmens varemerke. Potente mottok Tysklands høyeste film- og fjernsynsutmerkelse for denne filmen og for fjernsynsfilmen Opernball (1995) av Urs Egger basert på en roman fra samme år av den østerrikske forfatteren Josef Haslinger. Etter et halvt tiår med flere tyske filmroller fikk hun oppmerksomhet fra Hollywood i rollen som Barbara Buckley i Blow (2001) og den kvinnelige hovedrollen sammen med Matt Damon i Hvem var Jason Bourne (originaltittel The Bourne Identity, 2002). Hun har også hatt en rekke ledende roller i lavbudsjettfilmer og store internasjonale populærfilmer, fra romantiske komedier til thrillere.
Krüger & Krogh
Krüger & Krogh er en norsk tegneserie laget av Bjarte Agdestein, Endre Skandfer og Ronald Kabíček. Det første albumet i serien, «Brennpunkt Oslo» ble gitt ut 14. august 2014. Serien handler om agentene Jacob Krüger og Otto Krogh i AFMA (Avsnitt for mellemliggende anliggender) som må løse mysterier som faller utenfor ansvarsområdene til Politiets overvåkningstjeneste og E-tjenesten. «Brennpunkt Oslo» foregår i 1964, like før utdelingen av Nobels fredspris til Martin Luther King jr..
Serien ble først presentert av opphavsmennene under Oslo Comics Expo i 2011, men utviklingen av serien begynte i 2003. Alle tre har bakgrunn fra animasjonsbransjen, og har jobbet i en rekke filmer, men kun Agdestein har tidligere erfaring fra tegneseriebransjen. Krüger & Krogh er tegnet i fransk-belgisk stil, og gjengir 60-tallets Oslo med stor detaljrikdom.
Det første albumet, «Brennpunkt Oslo», er så langt gitt ut i tre opplag, hvorav opplag to og tre kun gjelder innbundet utgave. Førsteopplaget av den heftede utgaven er 10,000 og 4,000 eksemplarer av den innbundne. Andreopplaget er på 5,000 og tredjeopplaget er på 4,000 eksemplarer. Verdt å nevne er trykkfeilen på side 28 i første- og andreopplaget, der Krüger roper «Stopp en halv!». Dette er blitt korrigert i tredjeopplaget, til «Stopp en hal!».
I 2014 var Endre Skandfer og Ronald Kabíček gjester på Raptus tegneseriefestival.
Université Sorbonne Paris Nord
Université Sorbonne Paris Nord (opprinnelig Paris 13) er et universitet som ligger nord i Paris. Den har fem studiesteder, spredt over de to avdelingene Seine-Saint-Denis og Val-d’Oise : Villetaneuse, Bobigny, Saint-Denis, Plaine Saint-Denis og Argenteuil. Université Sorbonne Paris Nord tar imot mer enn 24 000 studenter i grunn- eller etterutdanning, innen alle felt: helse, medisin og humanbiologi, litteratur, språk, human- og samfunnsvitenskap, jus, stats- og samfunnsvitenskap, samfunnsvitenskap, kommunikasjon, økonomi og ledelse
Krüger & Krogh
Tegneserien utgis av Egmont Comics Nordic.
Taijiang (Qiandongnan)
Taijiang (kinesisk: 台江县 ; pinyin: Táijiāng Xiàn) er et fylke i det autonome prefekturet Qiandongnan i Guizhou i Folkerepublikken Kina.
Befolkningen var på 155,300 innbyggere i 1999.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Fylkesvei 267 (andre betydninger)
I Norge finnes fylkesvei 267 i de følgende fylkene:
David Brodie
David Brodie (født 29. mai 1910, død juni 1996) var en britisk landhockeyspiller som deltok i de olympiske leker 1948 i London. Brodie vant en olympisk sølvmedalje i landhockey i OL 1948 i London. Han var lagkaptein på det britiske laget som kom på andreplass i landhockeyturneringen. I semifinalen slo de Pakistan med 2-0, men tapte finalen til India med 0-4. Borrett spilte alle fem kampene i OL-turneringen.
Rinnan
Rinnan har ulike betydninger:
Fylkesvei 269 (andre betydninger)
I Norge finnes fylkesvei 269 i de følgende fylkene:
Fylkesvei 26 (andre betydninger)
I Norge finnes fylkesvei 26 i de følgende fylkene:
MS «Hennøy» (1989)
MS «Hennøy» er et skip bygget i 1989. Det var eid av Fylkesbaatane i Sogn og Fjordane mellom 1993 og 2002.
Historisk sosiologi
Historisk sosiologi innebærer studier av historiske emner med bruk av en sosiologisk tilnærming. Dette medfører tverrfaglig samarbeid mellom historie og sosiologi, der historikere gjør bruk av sosiologiske begreper, teorier og modeller, mens sosiologer tar opp historiske emner med sine tradisjonelle metoder. Man bruker altså den samme forklaringslogikken og studerer de samme struktureringsprosessene.
Tre av sosiologiens klassikere, Karl Marx, Max Weber og Emile Durkheim brukte historisk-sosiolgiske tilnærminger. Fra slutten av 1950-tallet kom en ny bølge av slike studier, som også ofte berørte faget statsvitenskap/sammenlignende politikk. Shmuel N. Eisenstadts bok The Political systems of Empires (1963), var en strukturfunksjonalistisk inspirert studie av både nyere og eldre byråkratiske imperier. Barrington Moores Social Origins of Democracy and Dictatorship (1966) forsøkte å forklare de historiske vilkårene for demokratiske, fascistiske og kommunistiske styresett med utgangspunkt i agrarstruktur og klassekonstellasjoner i forhold til dette. Stein Rokkan studerte de vesteuropeiske partisystemenes historiske røtter, samt betingelsene for stats- og nasjonsbygging i Vest-Europa. På 1970-tallet kom en rekke nymarxistisk inspirerte studier. Sentrale bidrag var Immanuel Wallersteins The Modern World System (i tre bind, 1974, 1980, 1988) om den moderne verdensøkonomiens framvekst, Perry Andersons Lineages of Absolute State (1974) om de europeiske eneveldige statene og Theda Skocpols States and Social Revolutions, en sammenligning av de franske, russiske og kinesiske revolusjonene. Etter hvert har inspirasjonen fra den weberianske tradisjonen blitt stadig sterkere, Eksempler på dette er Michael Manns The Sources of Social Power (1986, 1993) og Charles Tillys Coercion, Capital and European States om europeisk statsdannelse.
Russland under Kortbane-VM i svømming 2016
Russland deltok under Kortbane-VM i svømming 2016 i Windsor, Ontario i Canada fra 6. - 11. desember 2016.
Nordtrønderen og Namdalen
Nordtrønderen og Namdalen var en dagsavis som ble utgitt på Namsos fra 1942 til 1994. Den var en fusjon mellom tre tidligere aviser.
Avisen Namdalen utkom på Namsos fra 1899 til 1942, de første 20 årene med navnet Namdalens blad. Avisen Nordtrønderen utkom på Namsos fra 1883 til 1942. Fra februar 1944 til mai 1945 utkom avisen under navnet Fellesavisen Nordtrønderen og Namdalen. Avisen Namdalens Folkeblad gikk i 1964 inn i avisen, og avisen byttet da navn til Fellesavisa. Den tok tilbake sitt gamle navn i 1977.
Marius Hægstad var redaktør av Nordtrønderen fra 1884. Avisa hadde på 1960-tallet to politiske redaktører, en for Venstre og en for Senterpartiet.
Sassandrioides
Sassandrioides er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er spredt utbredt i Afrika og er kjent fra Malawi, Kenya og Elfenbeinskysten.
Fylkesvei 124 (andre betydninger)
I Norge finnes fylkesvei 124 i de følgende fylkene:
Stadium Municipal
Stadium Municipal (også kalt Stadium de Toulouse) er et stadion i byen Toulouse i Frankrike. Fotballaget Toulouse FC spiller sine hjemmekamper her, men rugby union-laget RC Toulonnais spiller også enkelte større kamper på denne stadion. Rugby union er svært populært i dette området i Frankrike og RC Toulonnais bruker stadion ved kamper i European Rugby Champions Cup eller større kamper i serien Top 14.
Historikk
Stadionet ble bygget i 1937 for VM i fotball som skulle arrangeres i Frankrike i 1938. Det har blitt utført to større oppgraderinger av stadionet i 1949 og i 1997 i forkant av VM i fotball i 1998.
I 2001 måtte det repareres for store skader etter en kjemisk fabrikk i nærheten eksploderte.
Før EM i fotball i 2016 ble kapasiteten redusert med 2000 for å tilfredsstille UEFA sine krav om bredde på setene.
VM i fotball
Stadionet har blitt brukt under begge verdensmesterskap i fotball som har blitt arrangert i Frankrike. Under VM i fotball 1938 ble det spilt to kamper her; én kamp i første runde mellom og  som endte uavgjort og omkampen for denne. Under VM i fotball 1998 ble det spilt fem kamper i gruppespillet og én åttendedelsfinale her.
EM i fotball
Stadionet ble ikke benyttet ved EM i 1960 eller 1984, men under EM i fotball 2016 ble det spilt fire gruppekamper samt én åttendedelsfinale i Toulouse.
VM i rugby union
I 2007 arrangerte Frankrike VM i rugby union. Fire gruppespillkamper ble spilt på Stadium Municipal.
Sansui
Sansui (kinesisk: 三穗县 ; pinyin: Sānsuì Xiàn) er et fylke i det autonome prefekturet Qiandongnan i provinsen Guizhou i Folkerepublikken Kina.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Aleksandr Legkov
Aleksandr Gennadjevitsj Legkov (russisk Александр Геннадьевич Лёгков, født 7. mai 1983 i Krasnoarmejsk) er en russisk tidligere langrennsløper.
Karriere
Tour de Ski 2006/07 ble Legkovs store gjennombrudd, hvor han endte på andreplass sammenlagt, kun slått av tyske Tobias Angerer.
Legkov tok sin første pallplassering i et enkeltrenn i verdenscupen den 16. desember 2008, da han endte på en andreplass på 30 km fellesstart i La Clusaz, hvor han ble spurtslått av Tobias Angerer. Han vant sin første seier i verdenscupen på 30 km fristil, fellesstart i Rybinsk i sesongen 2006/07, den andre på 15 km fristil i Lahtis i sesongen 2008/09 og den tredje på «mini-touren» i Kuusamo sesongen sesongen 2010/11.
Hans fjerde verdenscupseier kom 6. januar 2013 da han sikret han seg sammenlagtseieren i Tour de Ski, som første russer noen gang. Sesongen 2012/13 vant han også 50 km i Holmenkollrennene. Han tok bronse med det russiske laget i Ski-VM 2013.
Han ble olympisk mester på 50 km fristil under OL 2014 i Sotsji, og sammen med Maksim Vylegzjanin og Ilja Tsjernousov sørget de for tredoblet russisk triumf. Han fikk også sølv på 4 x 10 km stafett for Russland, og kom på tiendeplass på 15+15 km skiathlon. Den 1. november 2017 meldte imidlertid IOC at Legkov var dømt for brudd på dopingreglementet, og at hans resultater fra OL i 2014 var annullert, samt at han blir utestengt fra OL på livstid. Den 30. november besluttet Det internasjonale skiforbundet (FIS) at han også utestenges fra Verdenscupen i langrenn. Den 1. februar 2018 opphevet Den internasjonale voldgiftsretten for sport diskvalifikasjonen fra OL 2014.
Sverre Nybø
Sverre Bernhard Nybø (født 24. november 1903 i Kristiania, død 4. september 1976) var en norsk prest og politiker (H). Han var stortingsrepresentant for Møre og Romsdal fra 1954 til 1973. Nybø satt i Sjøfarts- og fiskerikomiteen, de to siste periodene som formann.
Han hadde mange forskjellige verv i Høyre, og var blant annet med i Høyres landsstyre 1959-1970, og Høyres programkomité 1952-1953 og 1958-1967 (varamedlem 1954-1958).
Personlige liv
Nybø var sønn av prost Reiel Andreas Nybø (1869-1938) og Inga Alette Jensen (1874-1944).
Han startet sin videregående utdannelse ved Handelsgymnaset i 1921. Han startet studere i 1924 og ble Cand.theol. fra Menighetsfakultetet i 1929 med etterfølgende praktikum året etter.
Nybø var far til Høyre-politiker Leif Nybø.
Lokalpolitikeren
Nybø var Vanylvens ordfører for en periode i 1945. Han var deretter varaordfører fra 1947 til 1950 og ordfører fra 1959 til 1960. Han var medlem av Vanylvens formannskap fra 1950 til 1951.
Nybø var ordfører i Vanylven i 1945 og fra 1959 til 1961. Han satt også flere perioder i kommunestyret og i formannskapet fra 1950 til 1951.
Stortingspolitikeren
Nybø kom inn på Stortinget som representant nr. 8 for Møre og Romsdal i perioden fra 1954 til 1957 og ble gjenvalgt 4 ganger for Høyre.
Han var innom Stortingets presidentskap to ganger. Første gang mellom 15. oktober og 15. desember 1962 som midlertidig visesekretær. Andre gang som midlertidig president mellom 17. og 29. november 1969.
Nybø var medlem av Sjøfarts- og fiskerikomiteen i flere perioder, 22. januar 1954 - 10. januar 1958, 27. januar 1958 - 30. september 1961 og 13. oktober 1961 til 30. september 1965. Han var ble komiteens formann 15. oktober 1965, en rolle han innehadde til 30. september 1969, samt nok en gang fra 14. oktober 1969 til 30. september 1973.
I stortingsperioden 1965-1969 satt han i en rekke komiteer i tillegg til Sjøfarts- og fiskerikomiteen. Han var medlem av valgkomiteen fra 8. oktober 1965 til 30. september 1969. Han var varamedlem i Den utvidede utenriks- og konstitusjonskomité fra 15. oktober 1965 til 30. september 1969. Han var formann av Den forberedende fullmaktskomité fra 06. juni 1969 til 30. september 1969.
I sin siste stortingsperiode fra 1969 til 1973 satt han nok en gang i en rekke komiteer i tillegg til Sjøfarts- og fiskerikomiteen. Han var formann i Fullmaktskomiteen i perioden fra 1. oktober 1969 til 30. september 1973. Han var medlem av Valgkomiteen fra 8. oktober 1969 til 30. september 1973. Han var medlem av Den utvidede utenriks- og konstitusjonskomité i perioden fra 14. oktober 1969 til 24. mars 1971 og varamedlem deretter inntil 19. oktober 1972 hvoretter han nok en gang ble medlem frem til 30. september 1973. Han var formann av Den forberedende fullmaktskomité i tiden fra 06. juni til 30. september 1973.
Æresbevisninger
Nybø mottok Kongens fortjenstmedalje i gull i 1959.
Nord-Jarlsberg prosti
Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.
Historikk
Prostiet ble opprettet i 1848 ved delingen av Jarlsberg prosti i Søndre og Nordre Jarlsberg prostier. Prostiet fikk sitt nåværende navn i 1922. I 1948 ble Ramnes overført fra Sør-Jarlsberg prosti, og i 1970 ble Skoger og Strømsgodset overført til Drammen prosti. Ved kommunesammenslåingen 1. januar 2020 ble sognene i tidligere Re kommune overført til domrpsotiet.
Henrich Ibsen
Henrich (Henrik) Ibsen (født 1765, død 1797) var en skipper og reder i Skien. Hans foreldre var skipper og kjøpmann Henrich Ibsen, Bergen, gift med Wenche Dishington (død 1780) som etter dennes død ble gift med Jacob von der Lippe (død 1804), sogneprest ved Solum kirke gjennom 33 år, slik at Henrich Ibsen (1765–1797) vokste opp på prestegården.
Henrich Ibsen forliste med skipet «Caritas» (rederen var Didrich (von) Cappelen, Skien) utenfor Hesnes ved Grimstad i 1797. Han var gift med Johanne Plesner, datter til Knud Plesner, og far til Knud Ibsen. Etter hans død giftet enken seg for andre gang med Ole Paus. Henrich Ibsen (1765–1797) var dikteren Henrik Ibsens farfar.
Fylkesvei 120 (andre betydninger)
I Norge finnes fylkesvei 120 i de følgende fylkene:
High Chaparral
High Chaparral er en 130 000 kvadratmeter stor fornøyelsespark i Kulltorp i Sverige. Den ble grunnlagt i 1966.
Guro Fjellanger
Guro Fjellanger (1964–2019 ) var en norsk politiker for Venstre. Hun var leder i Unge Venstre 1986–1988, nestleder i Venstre 1996–2000 og miljøvernminister i Kjell Magne Bondeviks første regjering 1997–2000.
Etter at hun forlot regjeringen drev hun privat konsulentvirksomhet, bortsett fra en periode som daglig leder i det statlige Senter mot etnisk diskriminering 2003–2004. Hun hadde en rekke styreverv i organisasjoner og statlige virksomheter og var blant annet styreleder i Norsk institutt for vannforskning, Stiftelsen Miljømerking og Forum for Kvinner og Utviklingsspørsmål og styremedlem i Forbrukerrådet og Oslo universitetssykehus. Fjellanger var medlem av Oslo bystyre 2007–2015.
Bakgrunn og utdannelse
Guro Fjellanger ble født i Bergen, men vokste opp i Stokmarknes. Hun var utdannet gullsmed og hadde grunnfag i idéhistorie.
Politisk aktivitet
Da hun flyttet til Oslo som 19-åring ble hun aktiv i Unge Venstre. Hun var organisasjonssekretær i Unge Venstre 1985–1986 og leder i samme organisasjon 1986–1988. Hun var nestleder i Nei til EU 1988–1991 og generalsekretær i samme organisasjon 1991–1995, informasjonssjef i Venstre i 1995 og koordinator for TV-aksjonen i Norges Naturvernforbund i 1996. Hun var nestleder i Venstre fra 1996 til 2000.
Fra januar 2003 til november 2004 var hun daglig leder i Senter mot etnisk diskriminering, som var en av de tre statlige institusjonene som i 2006 ble slått sammen til Likestillings- og diskrimineringsombudet. Fjellanger var medlem av Oslo bystyre i to perioder fra 2007 til 2015; hun satt i sin første periode i samferdsels- og miljøkomiteen og i sin andre periode i finanskomiteen.
Hun var styremedlem i Norsk Organisasjon for Asylsøkere (NOAS) 1996–1997, styreleder i Norsk institutt for vannforskning 2001–2007 og styreleder i Stiftelsen Miljømerking fra 2004. Fjellanger var styremedlem i Forbrukerrådet 2008–2012 og styremedlem i Oslo universitetssykehus til 2011. Hun var leder for Forum for Kvinner og Utviklingsspørsmål 2014–2016.
Etter at hun forlot regjeringen, var hun medlem av to regjeringsoppnevnte utvalg, Utvalg for gjennomgang av regulering av medisinsk forskning 2003–2004 og Utvalg for utredning av diskrimineringsvern på grunn av funksjonshemming 2003–2005.
Nordisk råds filmpris
Nordisk råds filmpris, etablert i 2002, er en filmpris som tildeles av Nordisk råd til manusforfattere, regissører og produsenter i de nordiske landene.
Prispengene er på 350 000 danske kroner, som deles mellom manusforfatter, regissør og produsent. Hvert nordiske land kan innstille to kandidater hver (noe som utgjør inntil ti nominerte filmer til hver utdeling).
Guro Fjellanger
Privatliv
Fjellanger var i flere år samboer med sosialantropologen Henrik Kjærum. I 2000 flyttet de inn i en leilighet i Klosterenga økologiboliger i Gamlebyen.
Hun ble født med ryggmargsbrokk (spina bifida), som medførte lammelser i beina, og brukte krykker og rullestol deler av livet. I oktober 2007 vant hun en prinsipielt viktig anke i en sak mot Statens pensjonskasse, der lagmannsretten gav henne medhold i at hun hadde blitt diskriminert på grunn av nedsatt funksjonsevne.
Atuarfik Kilaaseeraq
Atuarfik Kilaaseeraq dekker 1. til 11. skoletrinn, og har 423 elever fordelt på 31 klasser. Til sammen 43 lærere er ansatt. Skolen har gymsal, bibliotek og fritidsklubb. Det foregår også fritidsundervisning for voksne på skolen, og byens tannklinikk holder også til i lokalene. De tre andre bygdene i kommunen besøkes minimum 2 ganger årlig, med et mobilt tannlegekontor.
Ledende skoleinspektør per 2007 er Elna Heilmann.
Jay Rockefeller
John Davison «Jay» Rockefeller IV (født 18. juni 1937 i New York City) er en amerikansk tidligere politiker. Han er en senator og representerer Vest-Virginia og Det demokratiske parti. Han kom inn i Senatet 15. januar 1985.
Han er oldesønn av oljemagnaten John D. Rockefeller og nevø av tidligere visepresident Nelson Rockefeller og den eneste demokraten i en tradisjonelt republikansk familie.
Han var guvernør i Vest-Virginia fra 1977 fram til han ble senator.
Fylkesvei 173 (andre betydninger)
I Norge finnes fylkesvei 173 i de følgende fylkene:
Gamal
Gamal (جمال, ) er et arabisk etternavn og et arabisk mannsnavn, i stor del knyttet til [Egypt]]. På arabisk er navnets betydning pen eller vakker. I Norge er det per 2022 kun 14 personer med navnet Gamal. Kjente personer med navnet Gamal er:
Eiliv Jørgen Thorheim
Eiliv Jørgen Thorheim (født 8. juni 1924, død 8. mai 2012 ) var en norsk oberstløytnant i Luftforsvaret. Han er særlig kjent for sitt arbeid med krigsgraver i Norge og i utlandet.
Thorheim gikk inn i det norske forsvaret under andre verdenskrig. Han tjenestegjorde fra 1944 i Luftforsvaret. Thorheim tok utdannelse til offiser i Storbritannia og USA. I sin tjeneste i Forsvaret var Thorheim blant annet FN-observatør i Midtøsten. Thorheim var i Luftforsvaret til 1984. Etter at han sluttet i Forsvaret drev Thorheim Krigsgravtjenesten i Kirke-, utdannings- og forskningsdepartementet og hadde der ansvar for å ivareta utenlandske krigsgraver og minnesmerker over falne i Norge.
I 2010 ble Thorheim utnevnt til ridder av 1. klasse av Den Kongelige Norske Fortjenstorden «for fortjenstfullt virke for krigsgravtjenesten i utlandet». Han har også mottatt Deltagermedaljen, Forsvarsmedaljen med laurbærgren og Forsvarsmedaljen med tre stjerner. I 2000 ble Thorheim tildelt den russiske Vennskapsordenen for sin innsats for å skjøtte russiske krigsgraver i Norge og i 2010 ble han tildelt Jubileumsmedaljen i anledning 65-året for seieren i Den store fedrelandskrigen 1941–1945 av president Dmitrij Medvedev under hans statsbesøk i Norge. For arbeidet med å ivareta britiske krigsgraver ble han i 2006 utnevnt til medlem av Den britiske imperieordenen.
Luiz Bombonato Goulart
Luiz Bombonato Goulart (Luizão) (født 14. november 1975) er en brasiliansk tidligere fotballspiller som blant annet spilte for Palmeiras.
Eiliv Jørgen Thorheim
Han døde den 8. mai 2012 og ble bisatt fra Alfaset gravlunds kapell den 15. mai 2012. Representanter for bl.a. Krigsgravtjenesten og det britiske og russiske forsvaret var til stede. Hans urne skal settes ned i hjembygden på Sunnmøre.
Luiz Bombonato Goulart
Han ble tatt ut til VM i fotball 2002, der laget hans vant gull.
Tønsberg domprosti
Tønsberg domprosti er et tjenestedistrikt i Tunsberg bispedømme i Den norske kirke. Prostiet er ledet av en domprost som er knyttet til Tønsberg domkirke i Tønsberg.
Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.
Fylkesvei 119 (andre betydninger)
I Norge finnes fylkesvei 119 i de følgende fylkene:
Michael Mann
Michael Mann er navnet til flere personer:
Territorial Decoration
Territorial Decoration (TD) var en britisk militær utmerkelse som ble tildelt for lang tjeneste i Territorial Force og dens etterfølger Territorial Army. Den fulgte Volunteer Officer's Decoration da Territorial Force ble opprettet i 1908. I 1930 ble den erstattet av Efficiency Decoration.
Kriteriet for å få utmerkelsen var minst tyve års tjeneste i Territorial Force eller Territorial Army. Krigstjeneste telte dobbelt, mens tjeneste som menig mannskap telte halvt. Menige med minimum tyve års tjeneste, men ikke de førti de trengte for å få TD, kunne få Territorial Force Efficiency Medal (1908–1921) eller Territorial Efficiency Medal (1921–1930).
Ordensmerket var mørk grønt med en gul stripe på midten. Medlemmer av Honourable Artillery Company kunne få utmerkelsen, men fikk et noe annet ordensmerke; halvt blått og halvt rødt med gule striper på sidene. Dette skyldes at de fikk tildelt utmerkelsen av Edvard VII som hadde disse som sine egne farger.
Blant de mest kjente mottakerne av utmerkelsen var Winston Churchill som fikk den i 1924, og Horace Lambart, 11. jarl av Cavan. Gerald Grosvenor, 6. hertug av Westminster mottok etterfølgeren, Efficieny Decoration.
Kiichi Miyazawa
Kiichi Miyazawa (japansk: 宮澤 喜一; Miyazawa Ki'ichi) (født 8. oktober 1919 i Fukuyama, død 28. juni 2007 i Tokyo) var en japansk politiker som var Japans 78. statsminister i perioden mellom 5. november 1991 til 9. august 1993. Miyazawa ble født i Hiroshima prefektur og studerte juss ved Universitetet i Tokyo. Han fikk jobb i finansministeriet i 1942, og ble senere valgt inn i det øvre kammeret i Japans parlament, hvor han satt frem til han ble innvalgt i det lavere kammeret i 1967.
Miyazawa ble for en kort stund verdenskjent som et uskyldig offer i USA da den daværende amerikanske presidenten George H.W. Bush kastet opp i fanget hans under et statsbesøk i januar 1992. Miyazawa ble tvunget til å forlate sitt verv som statsminister i 1993 på grunn av et mistillitsforslag, og ble erstattet av Morihiro Hosokawa.
Vaniljesaus
Vaniljesaus er en saus laget av melk eller fløte, sukker og eggeplomme, smaksatt med vanilje. Tradisjonelt brukes vaniljestang, mens halvfabrikata erstatter med vanillin. Tykkere vaniljesaus kalles vaniljekrem, og brukes blant annet til kakefyll.
Yuping
Yuping (kinesisk: 玉屏侗族自治县 ; pinyin: Yùpíng dòngzú Zìzhìxiàn) er et autonomt fylke i byprefekturet Tongren i provinsen Guizhou i Folkerepublikken Kina.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Befolkningen var på 131,558 innbyggere i 1999.
Skytjefossen
Skytjefossen (eller Skykkjefossen, ikke godkjent skrivemåte ) er en foss i Simadalen i Eidfjord kommune i Hordaland. Den ligger i Skytjedalselva, ei sideelv til Sima. Den vertikale delen av fossen er et fall på 300 meter. Vannføringen i fossen ble redusert i forbindelse med utbyggingen av Sima kraftverk. Noen kilometer lenger opp i vassdraget ligger Skytjedalsfossen, som ofte forveksles med Skytjefossen.
Fossen blir ofte omtalt med feil høyde, trolig en sammenblanding av det maksimale høydepotensialet for vasskraftproduksjon til vassdraget som fossen er en del av.
Kilotonn
Kilotonn er et mål på masse, og tilsvarer 1000 metriske tonn.
Kilotonn og megatonn brukes også som mål på energi, spesielt ved angivelse av eksplosivers sprengkraft. Grunnlaget for denne bruken er sprengkraft omregnet til mengde TNT (se megatonn for tekniske spesifikasjoner.)
Optimist (jolle)
Optimist er en liten seiljolle beregnet for én person. Den er en nybegynnerbåt for barn og unge, opprinnelig bygget i kryssfinér. En billigere norsk variant i Huntonit ble introdusert som A-jolle. Optimist er den største båtklassen i Norge, på tross av at man kun kan konkurrere til og med det året man fyller 15.
Opprinnelse
Optimist ble konstruert i 1947 av Clark Mills. Båten ble introdusert i Europa av Axel Damsgaard fra Danmark og spredte seg fra Skandinavia.
Optimist er en pram med flat baug. I utgangspunktet er den bygget i kryssfinér, men senere i glassfiber. Med sin flate stevn og flate bunn bryter optimisten med mange etablerte «regler» for god båtkonstruksjon, men har vist seg å ha forbausende bra egenskaper for en så liten og enkel båt. En ide ved konstruksjonen var at ungdom eller familier skulle kunne bygge båten selv. Mills hevdet at dette var den største brukbare seilbåt som kunne bygges av en kryssfinérplate på 4 * 8 fot = ca. 1.2 * 2.4 meter.
Det første verdensmesterskap ble avholdt i Storbritannia i 1962 og mesterskapet har vært avholdt i alle årene etter. I de første 20 årene var klassen dominert av seilere fra Skandinavia med i alt 13 verdensmestere. I 1990-årne overtok Argentina hegemoniet. Sammen med Peru har disse disse to landene vunnet 12 team racing konkurranser i IODA Challenge Cup. Etter tusenårskiftet har det ikke vært noe dominerende land og land som Trinidad, Bermuda og Malaysia har alle medaljevinnere.
Leverandører
Mer enn 4 000 båter bygges hvert år av nær 40 båtbyggere i verden. Produsentene Winner og Far East står i dag for majoriteten av nye båter.
Vampeta
Vampeta (født 13. mars 1974) er en brasiliansk tidligere fotballspiller som blant annet spilte for PSV Eindhoven.
Han ble tatt ut til VM i fotball 2002, der laget hans vant gull.
Triachus
Triachus er en slekt med biller som tilhører familiegruppen bladbiller (Chrysomelidae).
Utseende
Triachus er bittesmå (1 - 1,2 millimeter), ovale, blanke, brunrøde bladbiller. Antennene er middels lange, fine. Pronotum er klokkeformet sett ovennfra. Hodet er synlig ovenfra.
Levevis
Både larvene og de voksne (imago) billene lever av å spise blad på næringsplanten og er særlig aktive i varme og solskinn.
Utbredelse
Slekten lever i Nord-Amerika.
Asperidorsus
Asperidorsus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, rødbrun trebukk. Antennene er noe lengre enn kroppen. Pronotum er tønneformet og litt knudrete. Dekkvingene er jevnbrede og lysbrune.
Utbredelse
Arten er bare kjent fra Tanzania.
Liutprand
Liutprand, født 685/690, død januar 744, var konge i Det langobardiske kongerike fra 712 til 744. Han etterfulgte sin far Ansprand som opprinnelig var hertug i Asti. Ansprand angrep og beseiret kong Aripert II og var konge fra mars til juni 712 da han døde. Liutprand regnes som en av de mest betydningsfulle langobardiske kongene og er særlig kjent for Sutri-donasjonen i 728 som la grunnlaget for pavestatens territoriale utvidelse.
Ansvar
Ansvar er et flertydig ord som kan brukes om forskjellige begreper, særlig:
Liutprand
Bakgrunn
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. Fra 568 hersket de over store deler av Italia i det vakuum som hadde oppstått etter Vestromerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til 774 da frankerne under ledelse av Karl den store i samarbeid med pavekirken beseiret langobardene og de klarte aldri senere å etablere noe eget rike.
Ansvar
Ofte brukes ordet ansvar i dagligspråket uten at det blir klargjort hva meningen er – eventuelt om avgiver sikter til flere av betydningene. Særlig forekommer dette i utsagn om at en person bærer ansvaret eller har ansvaret for en handling, unnlatelse, tilstand og lignende.
Liutprand
Hans tidlige liv
Liutprand fikk en svært turbulent barndom. Hans far Ansprand var regent for den mindreårige kong Liutpert i 700/701, men ble tvunget i eksil i Bayern da Aripert II tilrev seg tronen. Hans eldre bror Sigipert ble blindet og muligens drept, hans mor Theodarada og søsteren Aurona ble lemlestet (ved at nesen og ørene ble skåret av). Liutprand selv ble spart da han på grunn av sin unge alder ikke representerte noen fare for Ariperts regime. Han fikk forlate Aripert og dro til sin far i Bayern.
Veien til makten
Ansprands og Liutprands fremste allierte i Bayern var hertug Theodo av Bayern Theodo var et fremtredende medlem av adelsslekten Agilulfingerne som det langobardiske kongehuset også tilhørte. Alliansen ble formalisert gjennom at Liutprand giftet seg med Theodos datter Guntrud. Theodos velvillighet skyldtes at han trengte allierte i sin maktkamp mot den frankiske rikshovmester Pipin av Herstal og merovingerne.
I 711/712 fikk Ansprand og Liutprand med seg en bayersk hær under kommando av Theodos sønn Theudebert av Bayern for å gjenvinne langobarderriket. Ansprand møtte Aripert II’s hær utenfor Pavia. Utfallet av kampen var lenge usikkert, men Aripert søkte etter hvert tilflukt inne i byen. Dette førte til usikkerhet i hans hær, og Aripert rømte om natten med sine skatter og ville søke tilflukt hos frankerne. Han druknet under flukten i et førsøk på å krysse elva Ticinus. Ansprand ble kronet til konge, men han rakk bare å regjere i tre måneder, fra mars til juni 712, før han døde. Kvelden før han døde ble Liutprand kronet til konge etter Ansprands ønske.
Krig mot østromerne
Langobardene levde en god stund i fred med Eksarkatet Ravenna som var Østromerrikets brohode i Italia og grenset til Liutprands rike. I 726 kom imidlertid den østromerske keiser Leo III med sine første ikonoklastiske edikt som fordømte avbildninger og ikoner. Dette skapte stor strid i den katolske kirke og pave Gregor II manet sine tilhengere til motstand mot keiseren. Den østromerske hertugen av Napoli, Exhiliratus, ble drept av mobben da han forsøkte å sette keiserens ordre ut i livet ved å ødelegge ikoner.